PRIJEDLOG

 Na temelju članka 17. stavka 1. alineje 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 48. stavka 2. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) i članka 18. Statuta Općine Gradec („Glasnik Zagrebačke županije“, broj 23/09, 13/13, 8/18, 11/18 i 9/21), Općinsko vijeće Općine Gradec na 18. (osamnaestoj) sjednici održanoj dana \_\_. prosinca 2024. godine, donijelo je:

**ANALIZU STANJA SUSTAVA CIVILNE ZAŠTITE**

**NA PODRUČJU OPĆINE GRADEC**

**ZA 2024. GODINU**

**I. UVOD**

 Sukladno članku 17. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), Općinsko vijeće Općine Gradec kao predstavničko tijelo jedinice lokalne samouprave u obvezi je jednom godišnje ili u postupku donošenja Proračuna, razmatrati stanje civilne zaštite na svom području.

 Općina kao jedinica lokalne samouprave dužna je organizirati poslove iz samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

**II. ANALIZA STANJA UGROŽENOSTI**

 Razmatranje stanja kao prvi korak podrazumijeva analizu stanja ugroženosti stanovništva, te materijalnih i kulturnih dobara, koja procjenjuje moguće oblike opasnosti i prijetnje te njihove moguće posljedice na stanovništvo, materijalna i kulturna dobra, te okoliša iz koje proizlazi sljedeće:

* Na području Općine Gradec glavni uzročnik poplava može biti rijeka Glogovnica u dijelu sa neuređenim vodnim režimom. Na području Općine također postoji akumulacijsko jezero Fuka za obranu od poplava na području Općine Gradec.

U 2024. godini nije bila proglašena prirodna nepogoda uslijed poplava niti su bile uključene snage sustava civilne zaštite u prevenciji ili saniranju posljedica od poplava..

* Prema seizmološkoj karti Zagrebačke županije, za period od 500 godina, područje Općine nalazi se u VIIIº seizmičkoj zoni prema MSK ljestvici.

U 2024. godini nije došlo do seizmoloških aktivnosti VII ili VIIIº.

* Požari otvorenog prostora mogući su na šumskim i poljoprivrednim površinama. Tijekom 2024. godine bilo je sveukupno 7 intervencija na području Općine Gradec od čega su bile 4 tehničke intervencije i 3 intervencije požara, na kojima su sudjelovali operativni vatrogasci iz DVD-ova Gradec i Haganj. Na intervencije je izašlo ukupno 28 operativnih vatrogasaca i utrošeno je ukupno 08:30 sati rada vatrogasaca na navedenim intervencijama. Tijekom intervencija nije bilo ozlijeđenih i smrtno stradalih vatrogasaca.
* Na području Općine Gradecpostoje četiri **imaoca opasnih tvari:**
* Belje plus d.d. Farma 1 i Farma 2
* Fortenova grupa d.o.o.
* BP Petrol

U 2024. godini nije bilo akcidenta sa opasnim tvarima u navedenim imaocima opasnih tvari.

* Prometnicama Općine Gradec ne smije se vršiti prijevoz opasnih tvari, osim u slučajevima snabdijevanja lokalnog stanovništva i gospodarskih subjekata. U 2024.U godini nije bilo nesreća sa opasnim tvarima u prometu.
* Republika Hrvatska na svojem području nema nuklearne elektrane, međutim u njenoj neposrednoj blizini nalaze se NE Krško u Sloveniji i NE Pakš u Mađarskoj.

Općina Gradec nalazi se u zoni E 3 – zoni potencijalne ugroženosti od nuklearne elektrane Krško i ne nalazi se u radijalnim sektorima NE Pakš.

U 2024. godini nije bilo ugroza od nuklearnog i/ili radiološkog zračenja.

**III. STANJE SUSTAVA CIVILNE ZAŠTITE**

 U provođenju aktivnosti sustava civilne zaštite na području Općine, prvenstveno se angažiraju operativne snage sustava civilne zaštite, te pravne osobe, službe i udruge od interesa za sustav civilne zaštite na području Općine određene Odlukom o određivanju pravnih osoba od interesa za sustav civilne zaštite (KLASA: 810-01/18-01/9, URBROJ: 238/28-01-18-1 od 29. studenoga 2018. godine).

 Operativnim snagama rukovodi i koordinira Načelnik Općine uz stručnu potporu Stožera civilne zaštite.

 Sukladno članku 20. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) mjere i aktivnosti u sustavu civilne zaštite provode također i operativne snage Hrvatske gorske službe spašavanja, udruge te pravne osobe u sustavu civilne zaštite koje su obrazložene u daljnjem tekstu.

 Težište poslova na području sustava civilne zaštite u 2024. godini temeljilo se na radnjama i postupcima vezanim uz izradu i provođenje aktivnosti TOURS 2024, vatrogasnih dokumenata, ažuriranja postojećih dokumenata te stalno praćenje stanja izbjegličke krize uslijed rata u Ukrajini.

* 1. **STOŽER CIVILNE ZAŠTITE OPĆINE GRADEC**

 Sukladno zakonskoj osnovi koja proizlazi iz članka 7. Pravilnika o sastavu stožera, načinu rada te uvjetima za imenovanje načelnika i zamjenika načelnika stožera civilne zaštite na području Općine Gradec i članova stožera civilne zaštite, Načelnica Općine Gradec imenovala je Stožer civilne zaštite Odlukom (KLASA: 810-08/21-01/2, URBROJ: 238/09-02-21-7 od 5. srpnja 2021. godine), koji broji 11 članova.

 Stožer obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja ustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

 Sukladno Godišnjim planom razvoja sustava civilne zaštite u 2024. godini održane su dvije sjednice Stožera civilne zaštite u prostorijama Općine. Na sjednici Stožera početkom godine, donijet je Plan rada Stožera za 2024. godinu, članovi su upoznati s Planom vježbi civilne zaštite u 2024. godini, te predstojećim aktivnostima. Na sjednici Stožera civilne zaštite održanoj krajem godine, članovi stožera su upoznati sa Analizom stanja sustava civilne zaštite u 2024. godinu, Godišnjim planom razvoja sustava civilne zaštite za 2025. godinu.

* 1. **VATROGASNA ZAJEDNICA OPĆINE GRADEC SA PRIPADAJUĆIM DVD-ima**

 U okviru Vatrogasne zajednice Općine Gradec djeluje 10 DVD-a i to DVD Gradec, Gradečki Pavlovec, Veliki Brezovec, Repinec, Pokasin, Cugovec, Zabrđe, Haganj, Tučenik i Lubena koja su operativna na cijelom području Općine Gradec.

 Materijalna i kadrovska opremljenost navedenih DVD-a nabrojana je u dokumentu Procjena ugroženosti od požara za Općinu Gradec.

 U slučaju požara i dr. prirodnih nepogoda vatrogasci se aktiviraju preko broja 193 (Operativni vatrogasni centar Zagreb) ili broja 112 (Centar 112 Zagreb).

Tijekom 2024. godine bilo je sveukupno 7 intervencija vatrogasaca od čega 4 tehničke intervencija na poziv građana (ispumpavanje podruma, uklanjanje srušenih stabala, sanacija prometnica, otvaranje stambenog prostora i sl.). Izvršena su 0 kontrolirana spaljivanja te 0 prijevoza vode po nalogu općinske načelnice.

* 1. **CIVILNA ZAŠTITA OPĆINE GRADEC – POVJERENICI CIVILNE ZAŠTITE I KOORDINATORI NA LOKACIJI**

 Općinska načelnica Općine Gradec donijela je Odluku o imenovanju povjerenika civilne zaštite i njihove zamjenike za područje Općine Gradec (KLASA: 810-01/20-01/10; URBROJ: 238/28-02-20-2 od 30. studenoga 2020. godine).

 Sukladno članku 21. stavak 1. Pravilnika o mobilizaciji, uvjetima i načinu rada operativnih snaga sustava civilne zaštite, imenovano je **12 povjerenika civilne zaštite i 12 njihovih zamjenika**.

 Povjerenici civilne zaštite mobiliziraju se po nalogu Načelnice Općine putem stručne službe Općine pozivom ili SMS-om i putem medija.

 Popis povjerenika civilne zaštite i njihovih zamjenika, sa adresama i brojevima telefona i mobitela, sastavni je dio Odluke o imenovanju povjerenika civilne zaštite.

 Donesena je i Odluka o imenovanju koordinatora na području Općine Gradec (KLASA: 810-01/20-01/10; URBROJ: 238/28-02-20-3 od 30. studenoga 2020. godine), za svaku ugrozu navedenu u Procjeni rizika. Odabir koordinatora je u tijeku.

 Tijekom 2023. godine nije bilo nikakve potrebe za uključivanjem, pozivanjem i smotriranjem povjerenika civilne zaštite niti njihovih zamjenika.

* 1. **UDRUGE GRAĐANA**

 Na području Općine Gradec djeluju slijedeće udruge od interesa za sustav civilne zaštite:

* Lovačka udruga "Vidra", Cugovec,
* Lovačka udruga "Gaj", Gradec,
* Lovačka udruga "Jelen", Lubena,
* Športsko ribolovno društvo "Šaran", Fuka,
* Športsko ribolovno društvo „Črnec“ Gradec,
* Streljački klub „Trap“ Gradec.

 Tijekom 2024. godine nije bilo nikakve potrebe za uključivanjem, pozivanjem i udruga građana za provođenjem mjera civilne zaštite.

 **5. PRAVNE OSOBE I OSTALI SUBJEKTI OD INTERESA ZA SUSTAV CIVILNE ZAŠTITE**

 Pravne osobe i ostali subjekti od interesa za sustav civilne zaštite Općine Gradec određene su Odlukom Načelnice Općine Gradec (KLASA: 810-01/18-01/9, URBROJ: 238/28-01-18-1 od 29. studenoga 2018. godine).

 Tijekom 2024. godine nije bilo nikakve potrebe za uključivanjem, pozivanjem i smotriranjem pravnih osoba za provođenjem mjera civilne zaštite.

**6. HRVATSKA GORSKA SLUŽBA SPAŠAVANJA - STANICA ZAGREB**

 Hrvatska gorska služba za spašavanje je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama.

 Rad HGSS-a definiran je Zakonom o Hrvatskoj gorskoj službi spašavanja („Narodne novine“, broj 79/06) te Zakonom i izmjenama i dopunama Zakona o Hrvatskoj gorskoj službi spašavanja koji je stupio na snagu 21. 10. 2015. godine („Narodne novine“, broj 110/15) – u daljnjem tekstu: Zakon.

 Temeljem navedenog Zakona, HGSS je prepoznata kao operativna snaga spašavanja i zaštite ljudskih života obzirom da se time bavi kao svojom redovitom djelatnošću.

 Program aktivnosti HGSS – stanice Zagreb koja pokriva područje Općine Gradec, temelji se na Zakonu o Hrvatskoj gorskoj službi spašavanja („Narodne novine“, broj 179/06 i 110/15) i predviđa osiguranje sredstava za HGSS koja organizira, unapređuje i obavlja djelatnost spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

 Stanica HGSS dužna je Općini podnijeti godišnje Izvješće o izvršenju programa i projekata te utrošku dodijeljenih sredstava u roku od 60 dana od isteka poslovne godine.

 Općina Gradec, tijekom 2024. godine nije imala potrebe za pozivanjem i angažiranjem HGSS – stanica Zagreb u smislu provođenja njihovih redovnih aktivnosti, niti u smislu sudjelovanja u sustavu civilne zaštite.

**IV. FINANCIRANJE SUSTAVA CIVILNE ZAŠTITE**

 Sredstva namijenjena za financiranje sustava civilne zaštite, ranije sustava zaštite i spašavanja sukladno članku 72. Zakona o sustavu civilnoj zaštiti („Narodne novine“, broj 82/15, 118/18, 31/20, 20/21 i 114/22) osigurana su i realizirana u Proračunu Općine za 2024. godinu.

**V. NADLEŽNOST I ZADAĆE OPĆINE U SUSTAVU CIVILNE ZAŠTITE**

 Poslovi koje je Općina Gradec provodila u 2024. godini kako bi sustav civilne zaštite bio što djelotvorniji su sljedeći:

* Usvojena je Analiza stanja sustava civilne zaštite za 2024. godinu (KLASA: 810-01/23-01/10; URBROJ: 238-9-01-23-1 od 06.12.2023.g.),
* Usvojen je Godišnji plan razvoja sustava civilne zaštite za 2024. godinu (KLASA: 822-02/23-01/10; URBROJ: 238-9-01-23-1 od 06.12.2023.g.),
* Usvojen je Plan operativne provedbe programa aktivnosti u provedbi posebnih mjera zaštite od požara u 2024. godini (KLASA: 810-01/23-01/12; URBROJ: 238-9-01-23-1 od 06.12.2023.g.),
* Usvojene su Smjernice za organizaciju i razvoj civilne zaštite za razdoblje od 2024. – 2027. godine (822-02/23-01/13; URBROJ: 238-9-01-23-1 od 06.12.2023.g.),
* Usvojeno je izvješće o izvršenju Plana djelovanja od prirodnih nepogoda za 2023. godinu (KLASA: 810-03/24-01/2; URBROJ: 238-9-01-24-1 od 06.03.2024.g.),
* Izrada Plana postupanja u turističkoj sezoni 2024. (TOURS-2024) i izvješća TOURS 2024., (KLASA: 810-01/24-01/3; URBROJ: 238-9-02-24-1 od 15.05.2024.g.),
* Izrađen je prijedlog Plana djelovanja od prirodnih nepogoda za 2025. godinu,
* U pripremi je prijedlog godišnjeg plana vježbi za 2025. godinu,
* Izvršena je kontrola i ažuriranje popisa Povjerenika CZ i njihovih zamjenika,
* Dostava podataka i tablica kao i drugih traženih informacija Zagrebačkoj županiji i MUP-ravnateljstvo civilne zaštite, Područni ured Zagreb,

 **VI. ZAKLJUČAK**

 Temeljem analize sustava civilne zaštite može se zaključiti da je stanje sustava civilne zaštite zadovoljavajuće.

 Donesen je niz planskih dokumenata koji uređuju stanje sustava civilne zaštite, nositelji zadaća i aktivnosti po mjerama civilne zaštite upoznati su sa planskim dokumentima, a stožer civilne zaštite aktivno je uključen u provođenje mjera civilne zaštite.

KLASA: 822-02/24-01/\_\_

URBROJ: 238-9-01-24-1

Gradec, \_\_. prosinca 2024.

**REPUBLIKA HRVATSKA**

**ZAGREBAČKA ŽUPANIJA**

**OPĆINSKO VIJEĆE**

**OPĆINA GRADEC**

 **Predsjednica Općinskog vijeća:**

 **Gordana Ivačin**